**EGYÜTTMŰKÖDÉSI MEGÁLLAPODÁS MEGHOSSZABBÍTÁSA**

amely létrejött egyrészt

Cégnév: **Lime Technology Kft.**

Székhely: 1092 Budapest, Ráday u. 9. fszt. 8.

Cégjegyzékszám: 01-09-332596

Adószám: 26569242-2-43

Képviseli: ……………………………… ügyvezető

mint együttműködő partner – a továbbiakban: **Lime Kft.** -

másrészről a

Szervezet neve: **Szombathely Megyei Jogú Város Önkormányzata**

Székhely: 9700 Szombathely, Kossuth Lajos u. 1-3.

Adószám: 15733658-2-18

Képviseli: Dr. Nemény András polgármester

mint együttműködő partner – a továbbiakban: **Önkormányzat** –

együttesen a továbbiakban: Felek között alulírott helyen és napon, az alábbi feltételek mellett.

**A MEGÁLLAPODÁS TÁRGYA**

1. A Felek 2022. július 28-án Együttműködési megállapodást kötöttek Szombathely városban mikromobilitási járművek kölcsönzési célú közterületi elhelyezésére (továbbiakban: Együttműködési megállapodás). Az Együttműködési megállapodás meghosszabbításra került 2022. december 15-én, mely 2023. június 30. napjáig hatályos.
2. A Lime Kft. kérése alapján Szombathely Megyei Jogú Város Közgyűlése a ……/2023. (VI.15). Kgy. számú határozatával egyetértett az Együttműködési megállapodás 2024. június 30. napjáig történő meghosszabbításával.

**A MEGÁLLAPODÁS IDŐTARTAMA**

1. Jelen megállapodást Felek 2023. július 1. napjától 2024. június 30. napjáig kötik.

**A FELEK JOGAI ÉS KÖTELEZETTSÉGEI**

1. A hotspotok területének fenntartási költségeihez történő hozzájárulásként a Lime Kft. az Önkormányzatnak 2023. július 1. napjától 2024. június 30. napjáig terjedő időszakra 1.800.000,- Ft + ÁFA, azaz egymillió-nyolcszázezer forint + ÁFA összeget fizet, amelyet köteles a jelen megállapodás aláírását követő 15 napon belül az Önkormányzat számlája alapján, az Önkormányzat UniCredit Bank Zrt-nél vezetett 10918001-00000003-25300036 számú számlájára átutalással egy összegben teljesíteni. Ha a Lime Kft. előző kötelezettségét határidőre és maradéktalanul nem teljesíti, úgy az Önkormányzat felszólítás nélkül, azonnali hatállyal felmondhatja a jelen megállapodást.
2. Felek az Együttműködési megállapodás 11. pontjának utolsó bekezdését az alábbiak szerint módosítják: „Ezen zónák területén belül a használók a rollereket kizárólag a Lime Kft. által kialakításra kerülő hotspoton helyezhetik el, melyek helyét a Lime Kft. 2023. augusztus 30. napjáig köteles felfestéssel kijelölni. Az üzemeltetési terület ezeken kívül eső részein az elektromos rollerek a KRESZ szabályainak betartása mellett, valamint a jelen megállapodásban rögzítettek figyelembevételével (pl.: 7. pontban írtak) bárhol elhelyezhetők.”

**A MEGÁLLAPODÁS MEGSZŰNÉSE, MEGSZÜNTETÉSE**

1. A Felek közös megegyezéssel írásban bármikor módosíthatják a megállapodás tartalmát. A megállapodásnak a módosítással nem érintett része változatlanul hatályban marad.

**ZÁRÓ RENDELKEZÉSEK**

1. A jelen megállapodásban nem szabályozott kérdésekben a Ptk. és a vonatkozó jogszabályok rendelkezései az irányadók.
2. A jelen megállapodás kizárólag írásban, közös megegyezéssel módosítható.
3. A Felek megállapodnak abban, hogy a jelen szerződés idejének tapasztalatai alapján együttműködésüket újratárgyalják annak 2024. július 1. napjától történő esetleges folytatása érdekében. A Lime Kft. vállalja, hogy tartós jogviszony létrejötte esetén kidolgozza a szombathelyi lakosok számára kedvezmény igénybevételének a lehetőségét.
4. A megállapodás teljesítése érdekében Felek a jóhiszeműség és a tisztesség követelményeinek megfelelően, kölcsönösen együttműködve kötelesek eljárni.
5. A Felek megállapodnak abban, hogy a jelen megállapodásból adódó esetleges jogvitákat elsősorban békés úton kívánják rendezni. Amennyiben ez nem lehetséges, úgy a pertárgy értéktől függően a Szombathelyi Járásbíróság, illetve a Szombathelyi Törvényszék kizárólagos illetékességét kötik ki.
6. A Lime Kft. kijelenti azt, hogy a nemzeti vagyonról szóló 2011. évi CXCVI. törvény 3. § (1) bekezdésében foglaltak alapján átlátható szervezetnek minősül.
Felek rögzítik, hogy fenti jogszabály 11. § (12) bekezdésében foglaltak alapján az Önkormányzat a jelen megállapodást azonnali hatállyal felmondhatja, amennyiben a megállapodás megkötését követően beállott körülmény folytán a Lime Kft. már nem minősül átlátható szervezetnek.
7. Jelen Együttműködési megállapodás meghosszabbítás a 2022. július 28-án megkötött Együttműködési megállapodással együtt érvényes.
8. Jelen megállapodás 4 (négy) eredeti, egymással megegyező példányban készült, amelyet Felek annak elolvasását és értelmezését követően, mint akaratukkal mindenben megegyezőt írták alá. A megállapodásból 2 (kettő) példány a Lime Kft-t, 2 (kettő) példány az Önkormányzatot illeti.

**Budapest, 2023. év június hó …. napján Szombathely, 2023. év június hó …. napján**

|  |  |
| --- | --- |
| **Lime Technology Kft.** | **Szombathely Megyei Jogú Város Önkormányzata** |
| Aláírás:……………………………………………. | Aláírás:……………………….. |
| Képviselő neve:………………………….ügyvezető | Képviselő neve:Dr. Nemény Andráspolgármester |